ທ່ານໂອບາມາ ພົບປະກັບ ຜູ້ນຳຄົນໃໝ່ຂອງຍີ່ປຸ່ນ ໃນການເລີ້ມ ການຢ້ຽມຢາມ ເຂດເອເຊັຽຂອງທ່ານ.
ຂ່າວສຳຄັນອື່ນໆ: ຈີນ ທີ່ໃຫ້ຄຳໝັ້ນສັນຍາ ໃນການຟື້ນ ໂຕຄືນຂອງເສຖກິດ ຮຽກຮ້ອງໃຫ້ເປີດ ການຄ້າເສຣີ; ທ່ານນາງຄລິນຕັນກ່າວວ່າ ການເລືອກຕັ້ງໃນມຽນມາ ຈະບ
ປະທານາທິບໍດີສະຫະ ຣັດ ທ່ານ BARACK OBAMA ໄດ້ເດີນທາງ ໄປເຖິງກຸງໂຕກຽວແລ້ວໃນການເລີ້ມການຢ້ຽມ ຢາມຂົງເຂດເອເຊັຽເປັນເວລາ 8 ມື້ ຂອງທ່ານ ທ່ານ OBAMAຈະທຳການ ເຈຣະຈາຫາຣື ກັບນາຍົກ ຣັຖມຸນຕຣີຄົນໃໝ່ ຂອງຍີ່ປຸ່ນ ທ່ານ YUKIOHATOYAMA ທີ່ແນໃສ່ ເພື່ອປັບປຸງ ຄວາມສັມພັນກັບປະເທດ ພັນທະມິດທີ່ດົນນານ ຂອງສະຫະຣັດ ທ່ານ HATOYAMA ໄດ້ນຳ ພາພັກປະຊາທິປະໄຕທີ່ເປັນກາງອຽງຊ້າຍຂອງ ທ່ານ ເຂົ້າກຳອຳນາດ ໃນເດືອນສິງຫາຜ່ານມາ ໂດຍໃຫ້ຄຳໝັ້ນສັນຍາວ່າ ຈະດຳເນີນນະໂຍບາຍ ທີ່ເປັນອິສຣະຫຼາຍຂຶ້ນ ໃນຄວາມສັມພັນ ກັບສະ ຫະຣັດ ທ່ານໄດ້ໂຄສະນາຫາສຽງ ໂດຍໃຫ້ ຄຳໝັ້ນສັນຍາວ່າ ຈະຍ້າຍ ຖານທັບອາກາດ ຂອງທະຫານມາຣີນສະຫະຣັດ ອອກໄປຈາກ ເກາະໂອກີນາວາ ໃນພາກໃຕ້ ຂອງປະເທດ ຍີ່ປຸ່ນຊຶ່ງຈະເປັນການ ລະເມີດຕໍ່ ຂໍ້ຕົກລົງ ທີ່ໄດ້ບັນລຸກັນ ໃນປີ 2006 ຂໍ້ຕົກລົງສະບັບນີ້ ໄດ້ຮຽກຮ້ອງ ໃຫ້ຍົກຍ້າຍ ຖານທັບອາກາດ FUTENMA ໄປຍັງເຂດທີ່ສອກຫລີກ ຂອງເກາະ ໂອກີນາວາ ປະທານປະເທດຈີນທ່ານ HU JINTAOໄດ້ກ່າວຕໍ່ ບັນດາປະເທດ ໃນເຂດເອ ເຊັຽປາຊີຟິກວ່າ ຈີນ ກຳລັງດຳເນີນງານຢ່າງຂຸ້ນ ຂ້ຽວ ເພື່ອເພີ້ມອຸບປະສົງຫລືຄວາມຕ້ອງການສິນ ຄ້າພາຍໃນປະເທດແລະຮຽກຮ້ອງໃຫ້ ບັນດາປະ ເທດເຫລົ່ານີ້ ດຳເນີນງານຮ່ວມກັນເພື່ອເປີດກວ້າງການຄ້າເສຣີ ໃນຄຳປາສັຍ ຕໍ່ກອງປະຊຸມສຸດຍອດ ຂອງອົງການໆຮ່ວມມື ທາງດ້ານເສຖກິດໃນເຂດ ເອເຊັຽປາຊີຟິກຫລື APEC ນັ້ນທ່ານ HU ໄດ້ຣະ ບຸ ບັນຊີລາຍຊື່ໃນການດຳເນີນ ຄວາມພະຍາຍາມ ຂອງຈີນ ເພື່ອຮັບມື ກັບວິກິຕການ ທາງດ້ານເສຖ ກິດຂອງໂລກ ທ່ານ HU ກ່າວຕື່ມວ່າ ເວລານີ້ ຈີນກຳລັງເພັ່ງເລັງໃສ່ການເພີ້ມອຸບປະສົງ ຫລືຄວາມຕ້ອງການ ສິນຄ້າພາຍໃນປະເທດ ການດຳເນີນ ຄວາມພະຍາຍາມຂອງຈີນເພື່ອ ຊ່ອຍຟື້ນຟູ ເສຖກິດຂອງໂລກ ແມ່ນໄດ້ຮັບ ການຊົມເຊີຍ ຢ່າງກວ້າງຂວາງທີ່ກອງປະຊຸມ ອົງການ APEC ໃນສັບປະດານີ້ ຄວາມວິຕົກກັງວົນ ທີ່ມີກ່ອນກອງປະຊຸມສຸດຍອດ APEC ກ່ຽວກັບ ຄ່າເງິນຢວນ ຂອງຈີນນັ້ນບໍ່ໄດ້ຖືກໃຫ້ຄວາມສຳຄັນໃດໆ ໂດຍພວກຜູ້ນຳ ຂອງປະເທດຕ່າງໆ ຣັຖມຸນຕຣີ ການຕ່າງ ປະເທດ ສະຫະຣັດ ທ່ານນາງ HILLARYCLINTON ກ່າວວ່າ ແຜນການຈັດການເລືອກ ຕັ້ງໃນປີໜ້າຂອງມຽນມາຈະບໍ່ຖືກເບິ່ງວ່າເປັນ ສິ່ງ ທີ່ຖືກຕ້ອງຊອບທັມ ຕາມກົດໝາຍ ນອກ ຈາກວ່າຣັຖບານມຽນມາ ຈະເປີດການ ສົນທະ ນາຫາຣື ກັບພັກຝ່າຍຄ້ານ ແລະພວກຊົນກຸ່ມ ນ້ອຍໃນປະເທດດັ່ງກ່າວ ໃນການ ໃຫ້ສຳພາດ ແກ່ວິທຍຸ VOA ທີ່ນະຄອນຫຼວງມະນີລາຂອງ ຟີລິບປິນ ໃນວັນສຸກມື້ນີ້ ທ່ານນາງ CLINTON ເວົ້າວ່າ ຖ້າທ່ານນາງຫາກມີໂອກາດ ໄດ້ພົບປະ ກັບພວກຜູ້ນຳ ຂອງມຽນມາ ທີ່ສິງກະໂປໃນສອງ ສາມມື້ຂ້າງໜ້ານີ້ ທ່ານນາງ ຈະກົດດັນ ພວກຜູ້ນຳ ມຽນມາອີກຄັ້ງນຶ່ງອະນຸຍາດໃຫ້ ການເລືອກຕັ້ງ ໃນປີ 2010 ເປັນການເລືອກຕັ້ງ ທີ່ເປີດກວ້າງຫລາຍຂຶ້ນ ທ່ານນາງ CLINTON ກ່າວວ່າ ຄຳເວົ້າຂອງທ່ານນາງ ແມ່ນຄ້າຍຄືກັນກັບທີ່ທູດພິເສດ ຂອງສະຫະຣັດ ໄດ້ນຳໄປ ຂະນະເດີນທາງໄປ ຢ້ຽມຢາມມຽນມາ ທີ່ປົກຄອງໂດຍຣັຖບານທະຫານ ເມື່ອໄວໆມານີ້ ແລະໄດ້ພົບປະ ກັບພວກຜູ້ນຳມຽນມາ ຕລອດທັງຜູ້ນຳພັກຝ່າຍຄ້ານ ນຳດ້ວຍ ກຳປູເຈັຽໄດ້ຈັບກຸມ ຜູ້ຊາຍ ໄທຄົນນຶ່ງ ທີ່ຖືກກ່າວຫາວ່າ ສອດແນມ ເບິ່ງ ການເຄື່ອນໄຫວຂອງອະດີດ ນາຍົກຣັຖມຸນຕຣີ ທີ່ຖືກໂຄ່ນລົ້ມຂອງໄທທ່ານທັກສິນ ຊິນນະວັດອັນເປັນຮ່ອງຮອຍລ່າສຸດທີ່ສະແດງໃຫ້ເຫັນເຖິງ ຄວາມສັມພັນ ທີ່ກຳລັງຊຸດໂຊມລົງລະຫວ່າງ ປະເທດເພື່ອນບ້ານທັງສອງ ເຈົ້າໜ້າທີ່ກຳປູເຈັຽ ກ່າວວ່າ ນາຍສີວະຣັກໂຊຕິພົງ ພະນັກງານ ຂອງອົງການ ບໍຣິການ ການຈະລາຈອນ ທາງ ອາກາດ ກຳປູເຈັຽຖືກກ່າວຫາວ່າ ໄດ້ລັກຂະ ໂມຍ ກຳນົດການເດີນທາງ ກ່ຽວກັບຖ້ຽວບິນ ຂອງທ່ານທັກສິນແລະສົ່ງໄປໃຫ້ພວກນັກການ ທູດ ທີ່ສະຖານທູດໄທ ໃນນະຄອນຫລວງ ພະນົມເປັນ ນາຍສີວະຣັກ ໄດ້ໄປປາກົດໂຕ ທີ່ສານເຂດ ໃນມື້ວັນພະຫັດ ວານນີ້ ແລະຖືກກ່າວຫາວ່າລັກຂະໂມຍຂໍ້ມູນ ທີ່ອາດເປັນ ອັນຕະລາຍ ຕໍ່ຄວາມໝັ້ນຄົງແຫ່ງຊາດ ຖ້າຫາກຖືກພົບເຫັນວ່າ ມີຄວາມຜິດ ຜູ້ກ່ຽວອາດຈະໄດ້ ຮັບໂທດຈຳຄຸກ ດົນເຖິງ 15ປີ ເຈົ້າໜ້າທີ່ຈີນກ່າວວ່າພາຍຸ ຫິມະ ທີ່ມາຂ້ອນຂ້າງໄວຜິດປົກກະຕິໃນພາກເໜືອ ຂອງຈີນ ເຮັດໃຫ້ມີຜູ້ເສັຽຊີວິດຢ່າງນ້ອຍ 38 ຄົນ ແລະສ້າງຄວາມເສັຽຫາຍອີກ ຕົກເປັນເງິນຫຼາຍກວ່າ500 ລ້ານໂດລາ ເຈົ້າໜ້າທີ່ເວົ້າວ່າ ພາຍຸຫິມະຫົວ ນີ້ ແມ່ນເປັນພາຍຸທີ່ຮ້າຍແຮງສຸດ ເທົ່າທີ່ເຄີຍພົບ ເຫັນມາ ໃນພາກເໜືອຂອງຈີນ ໃນຮອບເກືອບ 6ທົສວັດ ກະຊວງ ກິຈການພົລເຮືອນ ຂອງຈີນກ່າວ ວ່າ ມີປະຊາຊົນ ຫລາຍກວ່າ 4 ລ້ານ 7ແສນຄົນ ໄດ້ຮັບຜົນກະທົບ ຈາກພາຍຸດັ່ງກ່າວ ຊຶ່ງເຮັດໃຫ້ຕຶກ ອາຄານ ຫລາຍກວ່າ 7ພັນຫລັງ ພັງທະລາຍ ລົງ ມີຢ່າງນ້ອຍ 19 ຄົນ ຂອງພວກທີ່ ເສັຽຊີວິດ ແມ່ນຕາຍຍ້ອນອຸບັດຕິເຫດ ທາງຖນົນ ພາຍຸ ຫິມະຫົວນີ້ ໄດ້ບັງຄັບໃຫ້ ມີການປິດ ສນາມບິນເປັນບາງສ່ວນ ຫລືທັງໝົດ ທີ່ນະຄອນຫຼວງປັກກິ່ງ ເມືອງ TAIYUAN, XIAN,SHIJIAZHAUNG ແລະຫົວເມືອງ ນ້ອຍໆອື່ນໆອີກ ນອກນັ້ນ ພາຍຸທີ່ວ່ານີ້ຍັງໄດ້ບັງຄັບ ໃຫ້ມີການປິດ ທາງຫລວງຮາຍ-ເວຍ ໃນພາກເໜືອຂອງຈີນ ແລະເຮັດໃຫ້ການສັນຈອນ ທາງຣົດໄຟ ຊັກຊ້າ ເຈົ້າໜ້າທີ່ ປາກິສຖານ ກ່າວວ່າ ການໂຈມຕີດ້ວຍຣົດຣະເບີດສະລະຊີບ ທີ່ແນ ໃສ່ສຳນັກງານໃຫຍ່ ຂອງໜ່ວຍສືບລັບ ປາກິສ ຖານທີ່ເມືອງ PESHAWAR ເຮັດໃຫ້ມີ ຜູ້ ເສັຽຊີວິດ ຢ່າງນ້ອຍ 10 ຄົນ ແລະບາເຈັບ ອີກຈຳນວນນຶ່ງ ເຫດຣະເບີດ ໃນຕອນເຊົ້າມື້ນີ້ ໄດ້ທຳລາຍ ສ່ວນໃຫຍຂອງອາຄານ 3 ຊັ້ນທີ່ ເປັນສຳນັກງານປະສານງານ ຂອງໜ່ວຍສືບລັບ ປາກິສຖານ ສຳນັກງານສືບລັບດັ່ງກ່າວນີ້ ແມ່ນ ເປັນຜູ້ກຳກັບ ເບິ່ງແຍງນຳ ການປະຕິບັດງານຕໍ່ ຕ້ານການກໍ່ການຮ້າຍ ຂອງຣັຖບານ ໃນເຂດຊົນ ເຜົ່າ ທີ່ມີຊາຍແດນຕິດກັບອັຟການິສຖານ ເມືອງ PESHAWAR ຊຶ່ງຕັ້ງຢູ່ ໃນພາກຕາເວັນ ຕົກສຽງເໜືອຂອງປາກິສຖານ ບໍ່ໄກ ຈາກເຂດທີ່ ຣັຖບານບຸກໂຈມຕີ ພວກກະບົດທາລີບານນັ້ນໄດ້ຕົກເປັນເປົ້າ ໃນການໂຈມຕີເລື້ອຍໆ ຂອງພວກຫົວຮຸນແຮງ ສ່ວນເຫດຮ້າຍອີກອັນນຶ່ງ ໃນວັນສຸກມື້ນີ້ ຕຳຣວດເວົ້າວ່າ ໄດ້ມີການໂຈມຕີ ດ້ວຍຣົດຣະເບີດໃສ່ປົດຕຳຣວດແຫ່ງນຶ່ງ ໃກ້ໆເມືອງ BANNU ໃນພາກ ຕາເວັນຕົກ ສຽງເໜືອ ຂອງປາກິສຖານຊຶ່ງມີຜູ້ເສັຽຊີວິດ ຢ່າງນ້ອຍ 6 ຄົນ ແລະບາດເຈັບອີີກ 23 ຄົນ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ